《提刑劝农使者还嘉州》
宋代·宋祁

案部聊北征，肃舲复东下。
江溜澹泱泱，樯乌纷雅雅。
离醑不馀杯，征棹亟沿洄。
还岫随时见，幽花无候开。
清氛霁平陸，林艿信重複。
僰路缭山颜，龙田耨岩腹。
属此屡豐期，仍当省敛时。
击壤系途乐，馀糧寻畝棲。
嘉阳信嘉处，时与赏心遇。
霁树抱空轮，寒涛下翔鹭。
还辕眷仲秋，秋序日方遒。
归诺果无负，遲子临江楼。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。